pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยการสนับสนุนพรรคการเมืองของคนนอก ต้องดูกฎหมายอีกครั้ง ระบุหน่วยงานที่เกี่ยวข้องกำลังพิจารณาข้อกฎหมายการเคลื่อนไหวของนักการเมืองในต่างประเทศ
วันอังคารที่ 14 สิงหาคม 2561
นายกรัฐมนตรีเผยการสนับสนุนพรรคการเมืองของคนนอก ต้องดูกฎหมายอีกครั้ง ระบุหน่วยงานที่เกี่ยวข้องกําลังพิจารณาข้อกฎหมายการเคลื่อนไหวของนักการเมืองในต่างประเทศ
นายกรัฐมนตรีเผยการสนับสนุนพรรคการเมืองของคนนอก ต้องดูกฎหมายอีกครั้ง ระบุหน่วยงานที่เกี่ยวข้องกําลังพิจารณาข้อกฎหมายการเคลื่อนไหวของนักการเมืองในต่างประเทศ
วันนี้ (14 สิงหาคม 2561) เวลา 13.05 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ภายหลังเป็นประธานการประชุมคณะรัฐมนตรี (ครม.) ถึงความเคลื่อนไหวปลุกระดมนักการเมืองในต่างประเทศของนายทักษิณ ชินวัตร อดีตนายกรัฐมนตรี ว่า เรื่องนี้สื่อมวลชนก็รู้กันอยู่แล้วว่าเป็นอย่างไร ขณะนี้ฝ่ายที่เกี่ยวข้องอยู่ระหว่างการตรวจสอบว่ามีความผิดตามกฎหมายอะไรหรือไม่ ซึ่งเรื่องนี้เคยเตือนไปแล้ว และเป็นเรื่องของคณะกรรมการการเลือกตั้ง (กกต.) จะพิจารณากันต่อไป ส่วนการสนับสนุนพรรคการเมืองต่าง ๆ ของคนนอก เรื่องนี้ต้องไปดูกฎหมายอีกครั้ง ไม่ใช่ว่าพอถึงเวลา มีการบังคับใช้กฎหมายแล้วกลายเป็นว่า ไม่มีความเป็นธรรมกันขึ้นมาอีก ซึ่งเรื่องนี้มีปัญหากันมาโดยตลอด สื่อมวลชนต้องช่วยกันทําความเข้าใจด้วย แต่สิ่งสําคัญคือ ผู้ที่เคลื่อนไหวในต่างประเทศ ซึ่งแต่ละประเทศก็มีกฎหมายเป็นของตัวเอง แตกต่างกันคนละอย่างสองอย่าง ซึ่งไม่ใช่เรื่องง่ายที่จะดําเนินการอะไรได้มากนัก ทั้งนี้ เราต้องทําทุกอย่างให้ครบตามขั้นตอนและกระบวนการ อย่างครั้งที่แล้วก็ได้มีการดําเนินการไปแล้ว แต่ก็กลายเป็นว่ารัฐบาลไปไล่ล่า ถ้าทุกคนอยู่กันแบบสงบเงียบเรียบร้อย ก็ไม่มีปัญหาที่ต้องไปทําอะไรกันต่อเพราะต่างก็มีคดีกันอยู่ทั้งสิ้น
--------------------------------------------
รัฐบาลไทย-ข่าวทำเนียบรัฐบาล-ภาครัฐมีมาตรการป้องกันและสกัดการนำเชื้อไวรัสโควิด-19 เข้าสู่ประเทศไทย อย่างไรบ้าง ??
วันอังคารที่ 7 เมษายน 2563
ภาครัฐมีมาตรการป้องกันและสกัดการนําเชื้อไวรัสโควิด-19 เข้าสู่ประเทศไทย อย่างไรบ้าง ??
รัฐมีมาตรการป้องกันไวรัสโควิด-19 เข้าสู่ประเทศไทยอย่างไร ?
Q : ภาครัฐมีมาตรการป้องกันและสกัดการนําเชื้อไวรัสโควิด-19 เข้าสู่ประเทศไทย อย่างไรบ้าง ??
A : สํานักงานการบินพลเรือนแห่งประเทศไทย ได้ประกาศห้ามอากาศยานทําการบินเข้าสู่ประเทศไทยเป็นการชั่วคราว เพื่อป้องกันมิให้สถานการณ์การระบาดของโรคติดต่อเชื้อไวรัสโควิด-19 รุนแรงมากขึ้น โดยมีผลตั้งแต่วันที่ 7 เม.ย.2563 เวลา 00.01 น. จนถึงวันที่ 18 เม.ย.2563 เวลา 23.59 น. ทั้งนี้ผู้โดยสารที่ออกเดินทางจากท่าอากาศยานต้นทางก่อนประกาศนี้ใช้บังคับ ต้องได้รับการกักตัวเป็นเวลา 14 วัน
รัฐบาลไทย-ข่าวทำเนียบรัฐบาล-แนวทางปฏิบัติตัวขณะกักตัวเองเฝ้าสังเกตอาการ
วันอังคารที่ 17 มีนาคม 2563
แนวทางปฏิบัติตัวขณะกักตัวเองเฝ้าสังเกตอาการ
How..to กักตัวเอง 14 วัน
-หลีกเลี่ยงการใกล้ชิดผู้อื่น
-ปิดปาก/จมูก ด้วยทิชชู่ทุกครั้งที่ไอหรือจาม
-สวมหน้ากากอนามัยอยู่เสมอ
-แยกห้องนอน
-ทําความสะอาดมือ , ที่พัก และของใช้
-ทิ้งหน้ากากอนามัยให้ถูกวิธีโดยการใส่ถุงมิดชิดก่อนทิ้ง
(หากมีไข้หรือมีอาการไอ , เจ็บคอ , หายใจเหนื่อยหอบ ให้รีบไปพบแพทย์โดยทันที)
รัฐบาลไทย-ข่าวทำเนียบรัฐบาล-ไทยครองอันดับ 1 ประเทศที่ฟื้นตัวและรับมือโควิด-19 ดีที่สุดในโลก
วันพฤหัสบดีที่ 30 กรกฎาคม 2563
ไทยครองอันดับ 1 ประเทศที่ฟื้นตัวและรับมือโควิด-19 ดีที่สุดในโลก
--
ข่าวดี...ไทยขึ้นแท่นอันดับ 1 ประเทศที่ดีที่สุดด้านการฟื้นตัวจากโควิด-19 จากการจัดอันดับดัชนี Global COVID-19 Index (GCI) ที่ใช้ระบบการวิเคราะห์ข้อมูลขนาดใหญ่ ที่ดูภาพรวมในมิติต่าง ๆ ในด้านการฟื้นตัว (Global Recovery Index) และด้านความรุนแรงของการระบาด (Global Severity Index) โดยประเทศไทยได้รับการประเมินให้ได้คะแนนดีที่สุด ในทั้งสองมิติ จาก 184 ประเทศทั่วโลก
สําหรับ Global Recovery Index เป็นดัชนีที่แสดงถึงการฟื้นตัวของแต่ละประเทศจากสถานการณ์ของโรคโควิด-19 ซึ่งคะแนน 70% มาจากตัวชี้วัด 4 ด้าน โดยประเมินผล (คะแนนสูง หมายถึงฟื้นตัวได้ดี )ได้แก่
1. จํานวนผู้ติดเชื้อที่ยังดูแลอยู่ (active case) ต่อประชากร
2. ผู้ที่รักษาหายแล้วต่อผู้ติดเชื้อ
3. จํานวนการตรวจต่อจํานวนผู้ติดเชื้อ
4. จํานวนการตรวจต่อประชากร
ส่วนอีก 30% เป็นคะแนนคงที่ที่ได้มาจากดัชนีความมั่นคงด้านสุขภาพโลก (The Global Health Security Index: GHS) ที่ประเมินโดยมหาวิทยาลัย Johns Hopkins University ประเทศสหรัฐอเมริกา ใน 3 หมวดหมู่ คือ
1. ความสามารถในการตรวจพบและรายงานการติดเชื้อ
2. ความสามารถในการตอบสนองอย่างรวดเร็วในการควบคุมโรค
3. ความพร้อมของโครงสร้างพื้นฐานทางสาธารณสุขในการรักษาผู้ติดเชื้อและดูแลบุคลากรทางการแพทย์และสาธารณสุข
โดยประเทศไทย ติดอันดับหนึ่งของโลก (ณ วันที่ 29 ก.ค. 63) ด้วยคะแนนรวม 82.27 และจัดอยู่ในกลุ่มเรตติ้ง 5 คือประเทศที่บรรเทาการระบาดของไวรัสได้ก้าวหน้าที่สุดในโลก อีกดัชนีที่ GCI ใช้วัด คือ Global Severity Index เป็นดัชนีที่แสดงถึงความรุนแรงของสถานการณ์ของโรคโควิด-19 โดยประมวลผลจาก (คะแนนน้อย หมายถึงความรุนแรงน้อย)
คะแนน 70% เป็นค่าความรุนแรง ซึ่งวิเคราะห์ประจําวันมาจาก 2 ส่วน
1. จํานวนผู้ติดเชื้อต่อประชากร
2. สัดส่วนผู้เสียชีวิตจากโรคโควิด-19 โดยเปรียบเทียบกับการเสียชีวิตจากโรคต่าง ๆ และต่อประชากร
คะแนน 30% เป็นคะแนนคงที่ที่ได้มาจากดัชนีความปลอดภัยทางสุขภาพทั่วโลก (The Global Health Security Index: GHS) ที่ประเมินโดยมหาวิทยาลัย Johns Hopkins University ประเทศสหรัฐอเมริกา เพื่อวัดความพร้อมของแต่ละประเทศในการรับมือกับโรคระบาด แบ่งเป็น 2 หมวด ประกอบด้วย
1. ความสามารถในการป้องกันโรคระบาด
2. ความสามารถของระบบสาธารณสุขในการควบคุมการระบาด
โดยประเทศไทย ได้คะแนนรวม 10.70 อยู่ในกลุ่มเรตติ้ง 1 หมายถึงประเทศที่รับมือกับวิกฤตได้ดี โดยมีเปอร์เซ็นต์การติดเชื้อต่ํา และมีผู้เสียชีวิตน้อยเมื่อเทียบกับจํานวนประชากร ดูตารางการจัดอันดับฉบับเต็มได้ที่ https://covid19.pemandu.org/#main
รัฐบาลไทย-ข่าวทำเนียบรัฐบาล-ครม. เห็นชอบการให้หักลดหย่อนภาษีค่าซ่อมบ้านซ่อมรถที่เสียหายจากพายุโซนร้อน “ปาบึก”
วันศุกร์ที่ 11 มกราคม 2562
ครม. เห็นชอบการให้หักลดหย่อนภาษีค่าซ่อมบ้านซ่อมรถที่เสียหายจากพายุโซนร้อน “ปาบึก”
ตามที่คณะรัฐมนตรีได้มีมติเห็นชอบมาตรการภาษี เพื่อช่วยเหลือผู้ประสบภัยพายุโซนร้อน “ปาบึก”และเพื่อเป็นการบรรเทาภาระค่าใช้จ่ายสําหรับผู้ประสบภัย เมื่อวันที่ 3 - 7 มกราคม ๒๕62 กรณีให้หักลดหย่อนภาษีค่าซ่อมบ้านและค่าซ่อมรถได้ นั้น
นายปิ่นสาย สุรัสวดี รักษาการในตําแหน่งที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร ชี้แจงว่า“เพื่อเป็นการบรรเทาความเดือดร้อนให้แก่ผู้เสียภาษีที่มีทรัพย์สินเสียหายจากเหตุการณ์พายุฯ ที่เกิดขึ้น จึงให้สิทธิหักลดหย่อนภาษีค่าซ่อมบ้านและค่าซ่อมรถที่ได้รับความเสียหายจากพายุฯ โดยมีรายละเอียดสรุปได้ดังนี้
1. กรณีซ่อมบ้าน ให้ผู้มีเงินได้สามารถใช้สิทธิหักลดหย่อนภาษีสําหรับจํานวนเงินที่ได้จ่ายเป็นค่าซ่อมแซม หรือค่าวัสดุอุปกรณ์ในการซ่อมแซมอสังหาริมทรัพย์ที่เป็นอาคาร หรือที่อยู่ในเขตอาคารหรือห้องชุดในอาคารชุด หรือทรัพย์สินที่มีการประกอบติดตั้งกับตัวอาคารหรือในเขตอาคารหรือห้องชุดในอาคารชุดซึ่งได้รับความเสียหายจากเหตุพายุฯ ที่เกิดขึ้น ทั้งนี้ ตามจํานวนที่จ่ายจริงแต่ไม่เกิน 100,000 บาท
ตัวอย่างเช่น
(1) ค่าซ่อมแซมหรือค่าวัสดุอุปกรณ์ในการซ่อมแซมอสังหาริมทรัพย์ที่เป็นอาคาร เช่น ค่าสีทาบ้าน ห้องชุดในอาคารชุด หรือตึกแถว ค่ากระเบื้อง ค่าฝ้าเพดาน ค่าหลังคา ค่าอิฐ ค่าปูน ที่ใช้ในการซ่อมแซม และค่าแรงในการซ่อมแซม
(2) ค่าซ่อมแซมหรือค่าวัสดุอุปกรณ์ในการซ่อมแซมทรัพย์สินที่มีการประกอบติดตั้งติดกับตัวอาคารหรือห้องชุด เช่น ค่าซ่อมแซมเฟอร์นิเจอร์ built-in
(3) ค่าซ่อมแซมหรือค่าวัสดุอุปกรณ์ในการซ่อมแซมทรัพย์สินที่มีการประกอบติดตั้งติดอยู่ในเขตอาคาร เช่น ค่าวัสดุอุปกรณ์ในการซ่อมรั้ว ประตูรั้ว กําแพง โรงรถ สระว่ายน้ํา บ่อเลี้ยงปลา รวมทั้งค่าแรง
2. กรณีซ่อมรถ ให้ผู้มีเงินได้สามารถใช้สิทธิหักลดหย่อนภาษีสําหรับจํานวนเงินที่ได้จ่ายเป็นค่าซ่อมแซม หรือค่าวัสดุอุปกรณ์ในการซ่อมแซมรถ หรืออุปกรณ์ หรือสิ่งอํานวยความสะดวกในรถ ซึ่งได้รับความเสียหายจากเหตุพายุฯ ที่เกิดขึ้น และอยู่ในพื้นที่ที่ทางราชการประกาศให้เป็นพื้นที่ประสบภัย ทั้งนี้ ตามจํานวนที่จ่ายจริงแต่ไม่เกิน 30,000 บาท
ตัวอย่างเช่น ค่าซ่อมรถยนต์ รถจักรยานยนต์ ค่าซ่อมตัวเครื่องยนต์ ค่าซ่อมแซมสีรถ เบาะรถ ล้อรถ ระบบแอร์ในรถ หรืออุปกรณ์ที่ติดกับตัวรถที่ได้รับความเสียหาย โดยรถนั้นจะต้องเป็นรถตามกฎหมายว่าด้วยรถยนต์หรือกฎหมายว่าด้วยการขนส่งทางบก
ทั้งนี้ ค่าซ่อมบ้านและค่าซ่อมรถดังกล่าว ต้องอยู่ในพื้นที่ที่ทางราชการประกาศให้เป็นพื้นที่ประสบภัย และการจ่ายค่าซ่อมภายในวันที่ 3 มกราคม 2562 ถึงวันที่ ๓๑ มีนาคม ๒562 โดยให้ใช้สําหรับการยื่นแบบภ.ง.ด.90/91 ประจําปีภาษี 2562 ที่จะต้องยื่นรายการภายในวันที่ 31 มีนาคม 2563 จึงขอให้ผู้เสียภาษีเก็บเอกสารการจ่ายเงินค่าซ่อมเพื่อใช้เป็นหลักฐานในการยื่นรายการเพื่อเสียภาษีด้วย”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่และศูนย์สารนิเทศสรรพากร โทร.1161
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายกรัฐมนตรีย้ำจัดงบประมาณช่วย SMEs ฝ่าวิกฤตโควิด-19 เน้น“รวมไทยสร้างชาติ” เป็นพลัง ร่วมฟื้นฟู พัฒนา ยกระดับ SMEs ของไทย
วันศุกร์ที่ 3 กรกฎาคม 2563
นายกรัฐมนตรีย้ําจัดงบประมาณช่วย SMEs ฝ่าวิกฤตโควิด-19 เน้น“รวมไทยสร้างชาติ” เป็นพลัง ร่วมฟื้นฟู พัฒนา ยกระดับ SMEs ของไทย
นายกรัฐมนตรีย้ําจัดงบประมาณช่วย SMEs ฝ่าวิกฤตโควิด-19 เน้น“รวมไทยสร้างชาติ” เป็นพลัง ร่วมฟื้นฟู พัฒนา ยกระดับ SMEs ของไทย
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในการประชุมสภาผู้แทนราษฎร เพื่อพิจารณาร่างพ.ร.บ.งบประมาณรายจ่ายประจําปีงบประมาณ พ.ศ. 2564 ย้ํารัฐบาลมีมาตรการช่วยวิสาหกิจขนาดกลางและขนาดย่อม SMEs บรรเทาผลกระทบจากการแพร่ระบาดของโรคโควิด- 19 เพื่อเพิ่มโอกาสและความสามารถทางการแข่งขันในโลกธุรกิจใหม่ New Normal
นายกรัฐมนตรีแจงที่ประชุมว่า ที่ผ่านมารัฐบาลออกมาตรการเพื่อช่วย SMEs ทั้งมาตรการด้านภาษี เช่น การลดอัตราภาษีเงินได้หัก ณ ที่จ่าย เลื่อนเวลาการชําระภาษีเงินได้นิติบุคคล ลดภาษีที่ดินและสิ่งปลูกสร้างในอัตราร้อยละ 90 มาตรการด้านการลดต้นทุน ทั้งการลดดอกเบี้ย ขยายระยะเวลาชําระหนี้ การพักชําระค่าธรรมเนียม และมาตรการเข้าถึงแหล่งเงินใหม่ โดยจัดหาสินเชื่อดอกเบี้ยต่ํา และการค้ําประกันสินเชื่อ เช่น มาตรการสินเชื่อดอกเบี้ยต่ําสําหรับผู้ประกอบการรายย่อย จํานวน 45,000 ล้านบาท ผ่านสถาบันการเงินเฉพาะกิจและการจัดสินเชื่อใหม่ (Soft Loan) 5 แสนล้านบาท โดยธนาคารแห่งประเทศไทย ซึ่งยังพบว่า SMEs บางรายยังติดขัดข้อกําหนดต่างๆทําให้ไม่สามารถเข้าถึงแหล่งเงินใหม่ จึงได้มอบหมายให้สถาบันการเงินเฉพาะกิจ จัดสรรเงินกู้ให้กับ SMEs ที่ไม่เข้าข่ายตามเกณฑ์ Soft Loan ของธนาคารแห่งประเทศไทย เพิ่มเติมอีกจํานวน 10,000 ล้านบาท ด้วย
นายกรัฐมนตรีเปิดเผยว่า ปีงบประมาณ พ.ศ. 2564 ได้สนับสนุนงบประมาณเพื่อช่วยเหลือ SMEs ไม่ต่ํากว่า 300,000 ราย รวมวงเงิน 14,064.8903 ล้านบาท เป็นเงินงบประมาณ 13,773.2661 ล้านบาท และเงินนอกงบประมาณ 291.6242 ล้านบาท ผ่านแผนงานบูรณา การพัฒนาผู้ประกอบการเพื่อช่วยเหลือผู้ประกอบการวิสาหกิจขนาดกลาง วิสาหกิจขนาดย่อม และวิสาหกิจรายย่อย กองทุนส่งเสริมวิสาหกิจขนาดกลางและขนาดย่อม (สสว.) บรรษัทประกันสินเชื่ออุตสาหกรรมขนาดย่อม (บสย.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และธนาคารออมสิน เป้าหมาย
นายกรัฐมนตรีเน้นถึงบทบาท SMEs ว่า เป็นกลไกขับเคลื่อนเศรษฐกิจไทยให้มีความแข็งแกร่งอย่างยั่งยืน ซึ่งภาคธุรกิจต้องปรับตัวภายใต้สภาวะแวดล้อมแบบ New Normal ที่การแข่งขันสูงและเปลี่ยนแปลงอย่างรวดเร็ว ต้องใช้ความรู้และความเชี่ยวชาญจากทุกภาคส่วนตามแนวคิด “รวมไทยสร้างชาติ” เป็นพลังร่วมฟื้นฟู พัฒนา และยกระดับ SMEs ของไทย ให้มีความเข้มแข็งและสามารถเจริญเติบโตอย่างยั่งยืน
_________________________
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ลงพื้นที่เยี่ยมให้กำลังใจเจ้าหน้าที่จุดตรวจเคอร์ฟิวในพื้นที่กรุงเทพฯ ขอบคุณประชาชนให้ความร่วมมือ ทำให้ตัวเลขผู้ติดเชื้อลดลง
วันศุกร์ที่ 24 เมษายน 2563
รมต. นร. นายเทวัญ ฯ ลงพื้นที่เยี่ยมให้กําลังใจเจ้าหน้าที่จุดตรวจเคอร์ฟิวในพื้นที่กรุงเทพฯ ขอบคุณประชาชนให้ความร่วมมือ ทําให้ตัวเลขผู้ติดเชื้อลดลง
รมต. นร. นายเทวัญ ฯ ลงพื้นที่เยี่ยมให้กําลังใจเจ้าหน้าที่จุดตรวจเคอร์ฟิวในพื้นที่กรุงเทพฯ ขอบคุณประชาชนให้ความร่วมมือ ทําให้ตัวเลขผู้ติดเชื้อลดลง
เมื่อคืนวันที่ 23 เมษายน 2563 เวลา 22.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี เดินทางลงพื้นที่จุดตรวจในห้วงประกาศสถานการณ์ฉุกเฉิน (โควิด - 19) ในเขตกรุงเทพมหานคร 3 จุด ประกอบด้วย จุดตรวจบริเวณเส้นทางสัญจรถนนรัชดาภิเษก (จุดตรวจห้วยขวาง และจุดตรวจสุทธิสาร) จุดตรวจเส้นทางสัญจรถนนลาดพร้าว (จุดตรวจโชคชัย) เพื่อเยี่ยมให้กําลังใจเจ้าหน้าที่ผู้ปฏิบัติงานประจําจุดตรวจ ซึ่งมีการบูรณาการกําลังพลร่วมกันระหว่างทหารและตํารวจในทุกจุด
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี มีความห่วงใยเจ้าหน้าที่ผู้ปฏิบัติงานประจําจุดตรวจ จึงได้ให้ตนลงพื้นที่เพื่อมาเยี่ยมให้กําลังใจ พร้อมนําเครื่องดื่มบํารุงกําลังมามอบให้ เพื่อเป็นขวัญและกําลังใจในการปฏิบัติหน้าที่ จากการลงพื้นที่ครั้งนี้พบว่าเจ้าหน้าที่มีขวัญกําลังใจดีและประชาชนส่วนมากให้ความร่วมมือ พบการฝ่าฝืนน้อย และโดยส่วนมากเป็นผู้ที่ได้รับการยกเว้นตาม พ.ร.ก.ฉุกเฉิน ส่งผลให้ปัจจุบันจํานวนผู้ติดเชื้อลดลงอย่างต่อเนื่อง จึงขอขอบคุณประชาชนที่ให้ความร่วมมือมา ณ โอกาสนี้
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีรับมอบผลิตภัณฑ์ แบรนด์ซุปไก่สกัด เพื่อส่งต่อให้เจ้าหน้าที่ภาครัฐ และอาสาสมัคร ที่ปฏิบัติงาน ณ ด่านตรวจคัดกรองเชื้อไวรัสโควิด-19
วันศุกร์ที่ 17 เมษายน 2563
นายกรัฐมนตรีรับมอบผลิตภัณฑ์ แบรนด์ซุปไก่สกัด เพื่อส่งต่อให้เจ้าหน้าที่ภาครัฐ และอาสาสมัคร ที่ปฏิบัติงาน ณ ด่านตรวจคัดกรองเชื้อไวรัสโควิด-19
นายกรัฐมนตรีรับมอบผลิตภัณฑ์ แบรนด์ซุปไก่สกัด เพื่อส่งต่อให้เจ้าหน้าที่ภาครัฐ และอาสาสมัคร ที่ปฏิบัติงาน ณ ด่านตรวจคัดกรองเชื้อไวรัสโควิด-19
วันนี้ (17 เม.ย.63) เวลา 08.50 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบผลิตภัณฑ์แบรนด์ซุปไก่สกัด จํานวน 30,240 ขวด รวมมูลค่า 1,118,880 บาท จากบริษัทแบรนด์ซันโทรี่ (ประเทศไทย) จํากัด เพื่อร่วมสนับสนุนและส่งต่อกําลังใจให้บุคลากรทางการแพทย์ ทหาร ตํารวจ เจ้าหน้าที่ภาครัฐ และอาสาสมัคร ในการปฏิบัติงาน ณ ด่านตรวจคัดกรองเชื้อไวรัสโควิด-19 ภายใต้โครงการ “แบรนด์ซันโทรี่ ร่วมต้านภัย COVID-19” โดยมีนายเทวัญ ลิปตพัลลภ รัฐมนตรีประจําสํานักนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายประทีป กีรติเลขา รองเลขาธิการนายกรัฐมนตรีฝ่ายการเมือง พลเอก พรพิพัฒน์ เบญญศรี ผู้บัญชาการทหารสูงสุด พลตํารวจเอก จักรทิพย์ ชัยจินดา ผู้บัญชาการตํารวจแห่งชาติ นายธีระภัทร ประยูรสิทธิ ปลัดสํานักนายกรัฐมนตรี เข้าร่วมด้วย โดยศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ได้สรุปสาระสําคัญของการรับมอบผลิตภัณฑ์ ดังนี้
นายกรัฐมนตรีรับมอบผลิตภัณฑ์แบรนด์ซุปไก่สกัด พร้อมกล่าวขอบคุณคณะผู้บริหาร บริษัทแบรนด์ซันโทรี่ (ประเทศไทย) จํากัด ที่ใส่ใจในการทํางานของเจ้าหน้าที่และเห็นถึงความสําคัญในการดูแลสุขภาพของบุคลากรทางการแพทย์ ทหาร ตํารวจ เจ้าหน้าที่ภาครัฐ และอาสาสมัครผู้ปฏิบัติงาน ณ ด่านตรวจคัดกรองโควิด-19 กว่า 900 ด่านทั่วประเทศ โดยเจ้าหน้าที่ทุกคนเป็นด่านหน้าที่ต้องทํางานกันหนักตลอด 24 ชั่วโมง และทํางานอย่างเข้มข้นในช่วงเวลาเคอร์ฟิว ซึ่งในขณะนี้สถานการณ์ดีขึ้นเรื่อย ๆ แต่ก็เราจะประมาทไม่ได้ สําหรับผลิตภัณฑ์ที่ได้รับมอบวันนี้ จะนําไปดําเนินการส่งมอบเพื่อเป็นกําลังใจให้กับเจ้าหน้าที่ภาครัฐและอาสาสมัครผู้ปฏิบัติงาน ที่ทําหน้าที่ในการรับมือและป้องกันการระบาดของโรคติดเชื้อไวรัสโคโรนา 2019 ต่อไป
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. เร่งช่วย 230 ลูกจ้างนิตพอยน์ นครปฐม
วันอาทิตย์ที่ 10 พฤศจิกายน 2562
กสร. เร่งช่วย 230 ลูกจ้างนิตพอยน์ นครปฐม
กรมสวัสดิการและคุ้มครองแรงงาน เร่งช่วย 230 ลูกจ้าง บริษัท นิตพอยน์ จ.นครปฐม ถูกลอยแพหลังนายจ้างปิดกิจการ ยันสั่งติดตามค่าจ้างค้างจ่าย ค่าชดเชยโดยเร็ว พร้อมแจ้งสิทธิรับเงินกองทุนสงเคราะห์ ประสานหางาน ฝึกอาชีพ ดูแลสิทธิผู้ประกันตนประกันสังคม
นายอภิญญา สุจริตตานันท์ อธิบดีกรมสวัสดิการและคุ้มครองแรงงานกล่าวถึงกรณีบริษัท นิตพอยน์ จํากัด จังหวัดนครปฐม ซึ่งตั้งอยู่เลขที่ 96 หมู่ที่ 3 ตําบลถนนขาด อําเภอเมือง จังหวัดนครปฐม ประกอบกิจการตัดเย็บเสื้อผ้าสําเร็จรูป ปิดกิจการและลอยแพลูกจ้าง 230 คน ว่า ขณะนี้ได้สั่งการให้พนักงานตรวจแรงงานสํานักงานสวัสดิการและคุ้มครองแรงงานจังหวัดนครปฐม ดําเนินการให้การช่วยเหลือในการติดตามค่าจ้างค้างจ่ายและค่าชดเชยแก่ลูกจ้างแล้วตั้งแต่วันที่ 6 พฤศจิกายนที่ผ่านมา โดยลูกจ้างจํานวน 182 คนได้ยื่นคําร้องต่อสํานักงานสวัสดิการและคุ้มครองแรงงานจังหวัดนครปฐมไว้แล้วพร้อมแต่งตั้งผู้แทนลูกจ้างจํานวน 4 คนเพื่อให้ข้อเท็จจริงในเรื่องนายจ้างค้างจ่ายค่าจ้างของลูกจ้าง ทั้งนี้ พนักงานตรวจแรงงานได้ชี้แจงข้อกฎหมายและขั้นตอนการดําเนินการ และการยื่นคําร้อง ตลอดจนชี้แจงสิทธิ การขอรับเงินกองทุนสงเคราะห์ลูกจ้างเพื่อเป็นการบรรเทาความเดือดร้อนแก่ลูกจ้างด้วย อย่างไรก็ตาม กสร. จะเร่งประสานให้ลูกจ้างที่เหลือมายื่นคําร้องให้ครบถ้วน และได้สั่งการให้สํานักงานสวัสดิการและคุ้มครองแรงงานจังหวัดนครปฐม ติดตามให้ความช่วยเหลือลูกจ้างอย่างใกล้ชิด และเร่งดําเนินการเพื่อให้ลูกจ้างได้รับสิทธิประโยชน์ตามกฎหมายโดยเร็ว
นายอภิญญา กล่าวต่อว่า เพื่อเป็นการช่วยเหลือลูกจ้างในระยะยาว กสร.ได้ประสานกับหน่วยงานในสังกัดกระทรวงแรงงานได้แก่ สํานักงานประกันสังคมจังหวัดนครปฐม สํานักงานจัดหางานจังหวัดนครปฐม และสถาบันพัฒนาฝีมือแรงงาน 16 นครปฐม ในการชี้แจงสิทธิของลูกจ้าง ทั้งในเรื่องของการหาตําแหน่งงานว่าง การฝึกอาชีพ การดูแลสิทธิในฐานะผู้ประกันตนเพื่อดําเนินการจ่ายเงินทดแทนกรณีว่างงานอีกด้วย
รัฐบาลไทย-ข่าวทำเนียบรัฐบาล-มหาดไทยเผย 12 วัน ประชาชนมาลงทะเบียนตลาดประชารัฐกว่า 5.7 หมื่นคน บูรณาการทุกหน่วยงานเร่งสร้างการรับรู้ในห้วง 9 วันสุดท้าย
วันพฤหัสบดีที่ 23 พฤศจิกายน 2560
มหาดไทยเผย 12 วัน ประชาชนมาลงทะเบียนตลาดประชารัฐกว่า 5.7 หมื่นคน บูรณาการทุกหน่วยงานเร่งสร้างการรับรู้ในห้วง 9 วันสุดท้าย
มหาดไทยเผย 12 วัน ประชาชนมาลงทะเบียนตลาดประชารัฐกว่า 5.7 หมื่นคน บูรณาการทุกหน่วยงานเร่งสร้างการรับรู้ในห้วง 9 วันสุดท้าย
วันนี้ (22 พ.ย.60)นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่รัฐบาลได้มอบหมายให้กระทรวงมหาดไทยเป็นหน่วยงานหลักบูรณาการร่วมกับหน่วยงานที่เกี่ยวข้อง ดําเนินการรับลงทะเบียนผู้ประกอบการโครงการตลาดประชารัฐ รวม 9 ประเภท ที่ศูนย์ดํารงธรรมจังหวัด ศูนย์ดํารงธรรมอําเภอ และสํานักงานเขตทั้ง 50 เขตในกรุงเทพมหานคร เพื่อเปิดโอกาสให้พี่น้องประชาชน เกษตรกร พ่อค้า แม่ค้า ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย ได้ลงทะเบียนจับจองพื้นที่ตลาดประชารัฐ ตั้งแต่วันที่ 10 พฤศจิกายน 2560 เป็นต้นมา พบว่าตลอด 12 วันที่ผ่านมา (10-21 พ.ย.60) มีพี่น้องประชาชนให้ความสนใจและเดินทางมาลงทะเบียนกันอย่างคับคั่งเป็นจํานวนมาก โดยมียอดสะสมของผู้ลงทะเบียนทั้งสิ้น57,866 รายโดยตลาดที่ได้รับความนิยมสูงสุด 3 ลําดับแรก คือ 1. ตลาดประชารัฐคนไทยยิ้มได้ 35,755 ราย 2. ตลาดประชารัฐท้องถิ่นสุขใจ 28,901 ราย และ 3. ตลาดประชารัฐของดีจังหวัด 13,690 ราย
ในด้านของประเภทสินค้าที่ประชาชนประสงค์จะนํามาจําหน่าย 3 ลําดับแรก ได้แก่ 1. สินค้าเกษตร 13,615 ราย 2. อาหารพร้อมรับประทาน ข้าวแกง 13,449 ราย และ 3. ผัก ผลไม้ปลอดภัย 11,083 ราย
ในส่วนของประเภทผู้ประกอบการ ได้แก่ 1. พ่อค้า/แม่ค้า 27,385 ราย 2. เกษตรกร 13,558 ราย และ 3. ผู้มีรายได้น้อย 6,381 ราย
สําหรับพื้นที่/จังหวัดที่มีผู้มาลงทะเบียนสูงสุด คือ 1. กรุงเทพมหานคร 4,034 ราย 2. จังหวัดศรีสะเกษ 3,125 ราย 3. จังหวัดนครราชสีมา 2,981 ราย 4. จังหวัดสกลนคร 1,968 ราย และ 5. จังหวัดขอนแก่น 1,422 ราย
นายนิสิตฯ กล่าวเพิ่มเติมว่า ในขณะนี้ยังเหลือเวลาที่เปิดรับลงทะเบียนผู้ประกอบการตลาดประชารัฐอีก 9 วัน ซึ่งกระทรวงมหาดไทยได้บูรณาการร่วมกับทุกหน่วยงานที่เกี่ยวข้องเร่งประชาสัมพันธ์สร้างการรับรู้ความเข้าใจให้แก่พี่น้องประชาชนผ่านสื่อมวลชนช่องทางต่าง ๆ ในทุกพื้นที่ เพื่อให้เข้าถึงพี่น้องเกษตรกร พ่อค้า แม่ค้า เพื่อสร้างโอกาส สร้างรายได้ และสร้างอาชีพ ทําให้พี่น้องประชาชนมีพื้นที่ในการค้าขาย
ในโอกาสนี้ กระทรวงมหาดไทย ขอเชิญชวนพี่น้องประชาชน เกษตรกร พ่อค้า แม่ค้า กลุ่มOTOPผู้มีรายได้น้อย และผู้ที่ได้รับความเดือดร้อนจากการไม่มีสถานที่ค้าขาย ไปลงทะเบียนเป็นผู้ประกอบการตลาดประชารัฐ ถึงวันที่ 30 พฤศจิกายน 2560 นี้ ที่ศูนย์ดํารงธรรมจังหวัด ศูนย์ดํารงธรรมอําเภอ ทั่วประเทศ และสํานักงานเขตทั้ง 50 เขตในกรุงเทพมหานคร.
ครั้งที่ 178/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2, โทรสาร 0-2222-3029
รัฐบาลไทย-ข่าวทำเนียบรัฐบาล-กสร. เตือนลูกจ้างร้องเงินโบนัสให้ยึดกฎหมาย
วันพฤหัสบดีที่ 8 พฤศจิกายน 2561
กสร. เตือนลูกจ้างร้องเงินโบนัสให้ยึดกฎหมาย
กรมสวัสดิการและคุ้มครองแรงงาน เตือนลูกจ้างหยุดงาน ชุมนุมเรียกร้องโบนัสปลายปีอาจเสี่ยงถูกเลิกจ้าง แนะยึดหลักแรงงานสัมพันธ์แบบหุ้นส่วนเจรจาด้วยเหตุผล ปฏิบัติต่อกันภายใต้กฎหมายแรงงาน พร้อมสั่งเจ้าหน้าที่ลงพื้นที่เฝ้าระวังข้อพิพาท
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า สถานการณ์ด้านแรงงานสัมพันธ์ในปี 2561 ตั้งแต่วันที่ 1 มกราคม – 15 ตุลาคม 2561 มีแนวโน้มลดลง โดยมีข้อเรียกร้องของสถานประกอบกิจการในภาคเอกชนและรัฐวิสากิจ จํานวน 480 แห่ง เมื่อเทียบกับปี 2560 ที่มีข้อเรียกร้อง 544 แห่ง พบว่าลดลง 64 แห่ง อย่างไรก็ตาม ในช่วงปลายปีของทุกปีที่ใกล้จะถึงนี้จะมีข้อเรียกร้องเพิ่มมากขึ้นกว่าช่วงเวลาปกติ ส่วนใหญ่เป็นการเรียกร้องเรื่องเงินโบนัส ขอขึ้นเงินเดือน และสวัสดิการต่าง ๆ ซึ่งหากไม่เป็นที่พอใจต่อทั้งสองฝ่ายก็อาจก่อให้เกิดเป็นข้อพิพาทแรงงานได้ ซึ่งที่ผ่านมาลูกจ้างส่วนใหญ่ใช้วิธี นัดหยุดงานรวมตัวชุมนุมเรียกร้องจึงอาจทําให้นายจ้างเลิกจ้างโดยและไม่จ่ายค่าชดเชยได้ตามกฎหมาย จึงขอเตือนไปยังนายจ้าง ลูกจ้างยึดหลักแรงงานสัมพันธ์แบบหุ้นส่วนเจรจากันด้วยเหตุผล นายจ้างควรชี้แจงข้อเท็จจริงถึง ผลประกอบกิจการในปีนั้น ๆ เพื่อทําความเข้าใจกับลูกจ้างอย่างตรงไปตรงมาและขอให้ ทั้งสองฝ่ายคํานึงถึงสิทธิ หน้าที่ภายใต้กรอบของกฎหมายและการอยู่ร่วมกันอย่างสันติสุข
นายวิวัฒน์ กล่าวต่อว่า ทั้งนี้ ได้สั่งการให้พนักงานตรวจแรงงานทั่วประเทศ เข้าไปแนะนํา ให้ความรู้ แก่นายจ้าง ลูกจ้างเกี่ยวกับระบบแรงงานสัมพันธ์ และเฝ้าระวังปัญหาข้อพิพาทแรงงานที่อาจเกิดขึ้นได้ หากพบว่ามีหากพบว่ามีสัญญาณที่อาจก่อให้เกิดข้อพิพาทแรงงานจะเร่งส่งเจ้าหน้าที่เข้าไปทําความเข้าใจและช่วยไกล่เกลี่ยให้ได้ข้อยุติในพื้นที่โดยเร็วที่สุด
รัฐบาลไทย-ข่าวทำเนียบรัฐบาล-SME Development Bank อัดฉีดสินเชื่อเข้าระบบอีก 7 พันลบ. ชูอัตราดอกเบี้ยต่ำสุด 3.99% ต่อปี เสริมสภาพคล่อง SMEs ทั่วประเทศ
วันพฤหัสบดีที่ 2 กุมภาพันธ์ 2560
SME Development Bank อัดฉีดสินเชื่อเข้าระบบอีก 7 พันลบ. ชูอัตราดอกเบี้ยต่ําสุด 3.99% ต่อปี เสริมสภาพคล่อง SMEs ทั่วประเทศ
SME Development Bank อัดฉีดสินเชื่อเข้าระบบอีก 7 พันลบ. ชูอัตราดอกเบี้ยต่ําสุด 3.99% ต่อปี เสริมสภาพคล่อง SMEs ทั่วประเทศ
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า จากกระแสตอบรับสินเชื่อมาตรการเร่งเบิกจ่ายแฟคตอริ่งทั่วไทยในวันเดียว และ มาตรการเร่งเบิกจ่ายแฟคตอริ่งคู่ค้าเอกชนมีผู้ประกอบการ SMEs ภายหลังการเปิดให้บริการอีกครั้งเมื่อเดือน ก.ย. 2559 ที่ผ่านมา ด้วยอัตราดอกเบี้ยพิเศษเพียง 3.99 % ต่อปี มียอดการใช้บริการเพิ่มขึ้นอย่างต่อเนื่อง และสูงสุดในช่วงเดือน ธ.ค.2559 เพิ่มขึ้นถึง 45 % เปรียบเทียบจากเดือน ธ.ค. 2558 โดยเพียง 4 เดือน(ก.ย-ธ.ค.59 รวมเป็นจํานวนเงิน 1,591 ล้านบาท สูงกว่าปี 2558 จํานวน 9 % ดังนั้น เพื่อเสริมสภาพคล่องธุรกิจให้แก่ SMEs ทั่วประเทศ ช่วยให้เกิดเงินทุนหมุนเวียนในระบบเศรษฐกิจตามนโยบายรัฐบาล โดยเฉพาะในไตรมาสแรกนี้ที่ผู้ประกอบการจําเป็นต้องใช้เงินทุนหมุนเวียนจํานวนมากภายหลังการส่งสินค้าให้คู่ค้าทั้งในเทศกาลปีใหม่ และตรุษจีนที่ผ่านมา ซึ่งหากผู้ประกอบการนําเอกสารใบแจ้งหนี้มาเปลี่ยนเป็นเงินสดจากบริการดังกล่าว จะช่วยเหลือ SMEs ในสภาวะเศรษฐกิจที่มีแนวโน้มกําลังฟื้นตัวให้ต่อยอดธุรกิจได้เติบโตรวดเร็วยิ่งขึ้น
โดยมีนายสมชาย หาญหิรัญ ประธานกรรมการ และ คณะกรรมการธนาคาร พิจารณาอนุมัติสินเชื่อแฟคตอริ่งทั้ง 2 มาตรการ ในวงเงินรวม 7,000 ล้านบาท สําหรับปี 2560 มีมาตรการขยายระยะเวลาการคิดดอกเบี้ยอัตราพิเศษที่เริ่มต้นเพียง 3.99 % ต่อปี ซึ่งถือเป็นอัตราดอกเบี้ยที่ต่ําสุดในระบบ แบ่งเป็น 2 มาตรการดังนี้ 1.มาตรการเร่งเบิกจ่ายแฟคตอริ่งทั่วไทยในวันเดียว ดอกเบี้ยต่ําเพียง 3.99% ต่อปี สําหรับลูกค้าที่ลูกหนี้การค้าเป็นหน่วยงานราชการ รัฐวิสาหกิจ มหาวิทยาลัยของรัฐ ราชการส่วนท้องถิ่น องค์การมหาชน หรือ บริษัทที่จดทะเบียนอยู่ในตลาดหลักทรัพย์แห่งประเทศไทย หรือตลาดหลักทรัพย์ MAI 2.มาตรการเร่งเบิกจ่ายแฟคตอริ่งคู่ค้าเอกชน ดอกเบี้ย 4.99 % ต่อปี สําหรับลูกค้าที่มีลูกหนี้การค้าเป็นหน่วยงานเอกชน ไม่ว่าจะเป็น ธุรกิจขายปลีก-ส่ง อุปโภค บริโภคต่างๆ เป็นต้น โดยการให้บริการดังกล่าวจะสิ้นสุดภายใน 31 ธ.ค. 2560
“ทั้งนี้ สินเชื่อแฟคตอริ่งของ ธพว. จะรับซื้อลูกหนี้ทางการค้าหลังส่งมอบสินค้าและบริการแล้ว (Post Shipment) สูงสุดไม่เกิน 90% ของมูลหนี้ทางการค้า โดยลูกหนี้การค้าแต่ละรายการมีมูลค่างานตั้งแต่ 1 หมื่นบาทขึ้นไป สูงสุดรายละไม่เกิน 15 ล้านบาท เพียงนําเอกสารการแจ้งหนี้ของลูกหนี้การค้าที่ผ่านขบวนการวางบิลเรียบร้อยแล้ว มาติดต่อขอใช้บริการแฟคตอริ่ง เพื่อเปลี่ยนเอกสารการแจ้งหนี้เป็นเงินสดกับธนาคาร โดยไม่ต้องรอครบกําหนดเรียกเก็บเงินจากลูกหนี้การค้า จึงทําให้กิจการมีเงินทุนหมุนเวียนการทําธุรกิจ อย่างคล่องตัว ไม่ติดขัด โดยไม่มีปัญหาด้านเงินทุน และยังเพิ่มศักยภาพการแข่งขันในธุรกิจ ผู้ที่สนใจติดต่อได้ที่ SME Development Bank ทุกสาขาใกล้บ้าน หรือสอบถามข้อมูลเพิ่มเติม Call Center โทร. 1357” นายมงคล กล่าวในที่สุด
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง